b'\n_START_ARTICLE_\nBorut Furlan\n_START_SECTION_\n\xc5\xbdivljenjepis\n_START_PARAGRAPH_\nPotaplja\xc5\xa1ki izpit je opravil v Dru\xc5\xa1tvu za raziskovanje morja 1977 leta. Glavni razlog, da se je odlo\xc4\x8dil za potapljanje, je bilo njegovo zanimanje za morsko biologijo, saj je bil skoraj do mature prepri\xc4\x8dan, da bo \xc5\xa1tudiral biologijo. V klubu pa je \xc5\xbee takrat delovala zelo mo\xc4\x8dna sekcija za podvodno fotografijo. Multivizijske diaprojekcije izku\xc5\xa1enih podvodnih fotografov, predvsem Arkadija Popovi\xc4\x8da, so ga izredno navdu\xc5\xa1ile in za\xc4\x8del je resno razmi\xc5\xa1ljati, da bi se tudi sam posvetil podvodni fotografiji._NEWLINE_Svoje prve podvodne filme je posnel leta 1979 z razmeroma ceneno kamero Exa-1a in ohi\xc5\xa1jem, ki ga je sestavil iz sestavnih delov, ki jih je naro\xc4\x8dil pri ameri\xc5\xa1ki firmi Ikelite. Istega leta se je udele\xc5\xbeil fotolova in dosegel dobre rezultate._NEWLINE_\xc5\xbde naslednje leto si je kupil profesionalni fotografski aparat Nikon F3 in zanj izdelal ohi\xc5\xa1je iz poliestrske smole (1982), ki je imelo za tiste \xc4\x8dase veliko inovativnih re\xc5\xa1itev in lep izgled, a je bilo \xc5\xbeal porozno. 1983 leta je diplomiral na Fakulteti za Kemijo in kem. tehn. Ljubljana, kjer se je tudi zaposlil in kasneje, 1985 leta tudi magistriral kot specialist za sintezo organskih molekul. Istega leta se je tudi zaposlil na Kemijskem institutu Ljubljana._NEWLINE_Leta 1985 si je priboril naslov jugoslovanskega dr\xc5\xbeavnega prvaka v fotolovu - z izposojeno opremo, kajti njegovo je zalila voda._NEWLINE_Leta 1988 se je zaposlil v farmacevtski dru\xc5\xbebi Lek, kjer je \xc5\xa1e vedno zaposlen (2006). Istega leta so mu, po njegovih na\xc4\x8drtih, ki jih je izrisal takoj po kon\xc4\x8danem slu\xc5\xbeenju voja\xc5\xa1kega roka, izdelali novo podvodno ohi\xc5\xa1je iz aluminija. To letnico tudi ozna\xc4\x8duje za svoj pravi za\xc4\x8detek resne podvodne fotografije. V zadnjih dneh Jugoslavije sta bila s kolegom Cirilom Mlinarjem - Cicem izbrana v dr\xc5\xbeavno reprezentanco v podvodnem fotolovu in se pod vodstvom kapetana Aleksandra Adamca z Reke junija 1991, zadnji\xc4\x8d kot predstavnika Jugoslavije, udele\xc5\xbeila 1. mednarodnega tekmovanja na Sardiniji. Med \xc5\xa1estimi reprezentancami sta ekipno osvojila 3. mesto. Domov so se vrnili dan preden je jugoslovanska vojska zaprla slovenske meje, pokal pa je \xc5\xa1e vedno nekje na Reki, na sede\xc5\xbeu biv\xc5\xa1e Jugoslovanske potaplja\xc5\xa1ke zveze._NEWLINE_Leta 1993 si je izdelal ohi\xc5\xa1je za novi fotoaparat Nikon F4. 1994 leta se je udele\xc5\xbeil sre\xc4\x8danja nem\xc5\xa1kih fotografov v \xc5\xa0paniji, kot nagrade za dobro uvrstitev na internem nate\xc4\x8daju revije UWF. Istega leta se je tudi odlo\xc4\x8di, da se preneha ukvarjati s fotolovi. Na izrecno pro\xc5\xa1njo Smiljana Zavrtanika, podvodnega fotografa iz Nove Gorice, je leta 1998 napravil izjemo, in \xc5\xa1e zadnji\xc4\x8d tekmoval v podvodnem fotolovu._NEWLINE_Leta 1995 se je skupaj s klubskom kolegom Cicem udele\xc5\xbeil svetovnega prvenstva v Sharm-el-Sheikhu v Egiptu, kjer je osvojil 6. mesto v kategoriji makro s portretom rde\xc4\x8de ribice. Od takrat dalje se je redno udele\xc5\xbeeval svetovnih prvenstev in vsaki\xc4\x8d osvojil presti\xc5\xbeni\xc2\xa0\xc2\xbbtop ten\xc2\xab\xc2\xa0v vsaj eni kategoriji, kasneje pa tudi v skupnih uvrstitvah. Istega leta je za\xc4\x8del tudi sodelovati na razli\xc4\x8dnih drugih mednarodnih nate\xc4\x8dajih. Z denarjem, ki ga je prislu\xc5\xbeil s pisanjem reporta\xc5\xbe, je 1998 leta kupil Nikon F5 in Seacam ohi\xc5\xa1je. Istega leta se je v Alesundu na Norve\xc5\xa1kem tudi udele\xc5\xbeil te\xc4\x8daja za in\xc5\xa1truktorja podvodne fotografije po CMAS standardih. Po desetih letih nepretrganih zaporednih zmag (v slovenski konkurenci) na dr\xc5\xbeavnih prvenstvih in nate\xc4\x8dajih (1994 - 2003) je leta 2003 prenehal z vsemi tekmovalnimi aktivnostmi na podro\xc4\x8dju Slovenije._NEWLINE_Borut Furlan trenutno (2006) \xc5\xbeivi in dela v Ljubljani.\n_START_SECTION_\nPotapljanje\n_START_PARAGRAPH_\nPotaplajti se je za\xc4\x8del 1977 leta. Do sedaj (2006) ima zabele\xc5\xbeenih \xc5\xbee ve\xc4\x8d kot 3.000 potopov.\n_START_SECTION_\nRevije\n_START_PARAGRAPH_\nNajve\xc4\x8d svojih reporta\xc5\xbe je objavil v reviji Val, kjer je stalni sodelavec, v letu 2001 pa je tudi urejal 16-stransko potaplja\xc5\xa1ko prilogo. S slikami ali \xc4\x8dlanki je sodeloval v naslednjih revijah in \xc4\x8dasopisih (sem so \xc5\xa1teti tudi \xc4\x8dlanki o njemu, npr. intervjuji, kjer so bile objavljene njegove slike): Adrenalin, Adria In-flight Magazine, Barske novine (Jugoslavija), Biseri Jadrana (Hrva\xc5\xa1ka), Blaue Tiefen (posebna izdaja revije More za nem\xc5\xa1ko tr\xc5\xbei\xc5\xa1\xc4\x8de), Delo, Dnevnik, Gea, Kolektiv (interno glasilo firme Lek d.d.), Lord, Moj Mikro, More (Hrva\xc5\xa1ka), Nedelo, Ona, Plave dubine (Hrva\xc5\xa1ka), Potaplja\xc4\x8d, Potaplja\xc5\xa1ke novice, Primorske novice, Primorska sre\xc4\x8danja, Republika, Revija Renault, Ronilac (Hrva\xc5\xa1ka), Ribolov, Slovenske novice, Sobotna priloga, Stop, Svet & Ljudje, Trip, Unterwasser (Nem\xc4\x8dija), Val, Vikend magazin.'